ระเบียบกรุงเทพมหานครระเบียบกรุงเทพมหานครว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานครพ.ศ.๒๕๓๘ อาศัยอำนาจตามความในข้อ ๑๘แห่งข้อบัญญัติกรุงเทพมหานคร เรื่องสำนักงานปุ๋ย พ.ศ. ๒๕๓๑ ข้อ ๑๗แห่งข้อบัญญัติกรุงเทพมหานคร เรื่อง สถานธนานุบาลกรุงเทพมหานคร พ.ศ. ๒๕๓๔ และข้อ๑๗ แห่งข้อบัญญัติกรุงเทพมหานคร เรื่อง สำนักงานตลาด พ.ศ. ๒๕๓๔ ผู้ว่าราชการกรุงเทพมหานครจึงกำหนดระเบียบว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานครขึ้นไว้ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานครพ.ศ. ๒๕๓๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกความในหมวด ๘แห่งระเบียบกรุงเทพมหานครว่าด้วยการบริหารงานบุคคลของสำนักงานตลาด กรุงเทพมหานคร พ.ศ.๒๕๒๗ และหมวด ๑๑ แห่งระเบียบกรุงเทพมหานครว่าด้วยการบริหารงานสำนักงานปุ๋ยกรุงเทพมหานคร พ.ศ. ๒๕๒๖บรรดาระเบียบ ข้อบังคับ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้หมวด๑ข้อความทั่วไป ข้อ ๕ในระเบียบนี้การพาณิชย์ของกรุงเทพมหานคร [๒]หน่วยงาน หมายความว่า[๓]ส่วนการบริหารของการพาณิชย์ของกรุงเทพมหานครแต่ละแห่งตั้งแต่ระดับฝ่ายหรือกองขึ้นไป และให้รวมถึงสถานธนานุบาลและตลาดด้วยพนักงาน หมายความว่าพนักงานและลูกจ้างประจำของการพาณิชย์ของกรุงเทพมหานครสถานศึกษาของทางราชการหมายความว่า(๑) มหาวิทยาลัยหรือสถาบันอุดมศึกษาที่เรียกชื่ออย่างอื่นในสังกัดทบวงมหาวิทยาลัย(๒) วิทยาลัยในสังกัดกระทรวงศึกษาธิการหรือสังกัดส่วนราชการอื่น ที่ ก.พ. รับรองคุณวุฒิ(๓) โรงเรียนในสังกัดกระทรวงศึกษาธิการมหาวิทยาลัย วิทยาลัย กรุงเทพมหานคร เทศบาล หรือองค์การบริหารส่วนจังหวัด(๔) โรงเรียนในสังกัดส่วนราชการอื่นหรือองค์การของรัฐบาลที่ ก.พ. รับรองคุณวุฒิ(๕)โรงเรียนในสังกัดส่วนราชการที่กระทรวงการคลังกำหนดสถานศึกษาของเอกชนหมายความว่า(๑)สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชนซึ่งจัดหลักสูตรระดับอนุปริญญาหรือเทียบเท่าแยกต่างหากจากปริญญาตรี(๒) โรงเรียนตามกฎหมายว่าด้วยโรงเรียนราษฏร์แต่ไม่รวมถึงโรงเรียนราษฏร์ประเภทอาชีวศึกษาที่ใช้หลักสูตรของโรงเรียนเองและโรงเรียนการศึกษาพิเศษเงินบำรุงการศึกษาหมายความว่า เงินประเภทต่าง ๆที่สถานศึกษาของทางราชการเรียกเก็บตามอัตราที่ได้รับอนุมัติจากกระทรวงศึกษาธิการส่วนราชการเจ้าสังกัด มหาวิทยาลัย กรุงเทพมหานคร เทศบาล องค์การบริหารส่วนจังหวัดหรือองค์การของรัฐบาลเงินค่าเล่าเรียนหมายความว่า เงินค่าธรรมเนียมการเรียนหรือค่าธรรมเนียมต่าง ๆซึ่งสถานศึกษาของเอกชนเรียกเก็บตามอัตราที่ได้รับอนุมัติจากกระทรวงศึกษาธิการหรือทบวงมหาวิทยาลัยบุตร หมายความว่าบุตรโดยชอบด้วยกฎหมายซึ่งมีอายุไม่เกินยี่สิบห้าปีในวันที่ ๑ พฤษภาคม ของทุกปีแต่ไม่รวมถึงบุตรบุญธรรมและบุตรซึ่งบิดามารดาได้ยกให้เป็นบุตรบุญธรรมของผู้อื่นปีการศึกษาหมายความว่า ปีการศึกษาที่กำหนดโดยกระทรวงศึกษาธิการ ทบวงมหาวิทยาลัยส่วนราชการเจ้าสังกัด มหาวิทยาลัย กรุงเทพมหานคร เทศบาลองค์การบริหารส่วนจังหวัดหรือองค์การของรัฐบาลหมวด๒การเบิกจ่ายเงินสวัสดิการเกี่ยวกับการศึกษาของบุตร ข้อ ๖การจ่ายเงินตามงบประมาณรายจ่ายเป็นเงินสวัสดิการเกี่ยวกับการศึกษาของบุตรให้เป็นไปตามหลักเกณฑ์และอัตราการจ่ายตามระเบียบนี้สำหรับวิธีการเบิกจ่ายในส่วนที่มิได้กำหนดไว้ในระเบียบนี้รวมทั้งแบบพิมพ์การขอรับเงินสวัสดิการเกี่ยวกับการศึกษาของบุตรให้ดำเนินการตามหลักเกณฑ์และวิธีการที่กรุงเทพมหานครถือปฏิบัติโดยอนุโลมข้อ ๗ผู้มีสิทธิได้รับเงินสวัสดิการเกี่ยวกับการศึกษาของบุตรตามระเบียบนี้คือ พนักงานซึ่งรับเงินเดือนหรือค่าจ้างประจำจากเงินงบประมาณรายจ่ายของการพาณิชย์ของกรุงเทพมหานครข้อ ๘ให้ผู้มีสิทธิได้รับเงินสวัสดิการเกี่ยวกับการศึกษาของบุตรตามข้อ๗ มีสิทธิได้รับเงินสวัสดิการเกี่ยวกับการศึกษาของบุตรได้เพียงคนที่หนึ่งถึงคนที่สามการนับลำดับบุตรคนที่หนึ่งถึงคนที่สามให้นับเรียงตามลำดับการเกิดก่อนหลัง ทั้งนี้ไม่ว่าเป็นบุตรที่เกิดจากการสมรสครั้งใดหรืออยู่ในอำนาจการปกครองของตนหรือไม่ผู้มีสิทธิได้รับเงินสวัสดิการเกี่ยวกับการศึกษาของบุตรผู้ใดมีบุตรเกินสามคนถ้าบุตรคนหนึ่งคนใดในจำนวนสามคนตามวรรคหนึ่งตาย กายพิการจนไม่สามารถเล่าเรียนได้หรือเป็นคนไร้ความสามารถคนเสมือนไร้ความสามารถที่มิได้ศึกษาในสถานศึกษาที่มีสิทธิได้รับเงินสวัสดิการเกี่ยวกับการศึกษาของบุตรวิกลจริตหรือจิตฟั่นเฟือนไม่สมประกอบ ก่อนอายุครบยี่สิบห้าปีบริบูรณ์ก็ให้ผู้นั้นมีสิทธิได้รับเงินสวัสดิการเกี่ยวกับการศึกษาของบุตรเพิ่มขึ้นอีกเท่าจำนวนบุตรที่ตายกายพิการ หรือเป็นคนไร้ความสามารถ คนเสมือนไร้ความสามารถ วิกลจริตหรือจิตฟั่นเฟือนไม่สมประกอบนั้น โดยให้นับบุตรคนที่อยู่ในลำดับถัดไปก่อนข้อ ๙ผู้มีสิทธิได้รับเงินสวัสดิการเกี่ยวกับการศึกษาของบุตรผู้ใดยังไม่มีบุตรหรือมีบุตรที่มีสิทธิได้รับเงินสวัสดิการเกี่ยวกับการศึกษาของบุตรตามข้อ๘ ยังไม่ถึงสามคน ถ้าต่อมามีบุตรแฝด ซึ่งทำให้มีจำนวนบุตรเกินสามคนให้ผู้มีสิทธิได้รับเงินสวัสดิการเกี่ยวกับการศึกษาของบุตรผู้นั้นมีสิทธิได้รับเงินสวัสดิการเกี่ยวกับการศึกษาของบุตรตามข้อ ๘สำหรับบุตรคนที่หนึ่งถึงคนสุดท้ายแต่บุตรแฝดดังกล่าวจะต้องเป็นบุตรซึ่งเกิดจากคู่สมรสหรือเป็นบุตรของตนเองในกรณีที่หญิงเป็นผู้ใช้สิทธิเบิกเงินสวัสดิการเกี่ยวกับการศึกษาของบุตรในกรณีที่บุตรคนหนึ่งคนใดของผู้มีสิทธิได้รับเงินสวัสดิการเกี่ยวกับการศึกษาของบุตรดังกล่าวตามวรรคหนึ่งตาย กายพิการจนไม่สามารถเล่าเรียนได้ หรือเป็นคนไร้ความสามารถคนเสมือนไร้ความสามารถที่มิได้ศึกษาที่มีสิทธิได้รับเงินสวัสดิการเกี่ยวกับการศึกษาของบุตรวิกลจริต จิตฟั่นเฟือน ไม่สมประกอบ ก่อนมีอายุครบยี่สิบห้าปีบริบูรณ์ก็ให้ลดจำนวนบุตรที่ได้รับเงินสวัสดิการเกี่ยวกับการศึกษาของบุตรลงจนกว่าจำนวนบุตรที่ได้รับเงินสวัสดิการดังกล่าวเหลือไม่เกินสามคนและหลังจากนั้นผู้มีสิทธิได้รับเงินสวัสดิการเกี่ยวกับการศึกษาของบุตรดังกล่าวจึงจะมีสิทธิได้รับเงินสวัสดิการเกี่ยวกับการศึกษาของบุตรเพิ่มขึ้นได้ตามข้อ๘ วรรคสามเพื่อประโยชน์แห่งระเบียบข้อนี้ข้อความที่อ้างถึงบุตรคนที่หนึ่งถึงคนที่สามของผู้มีสิทธิได้รับเงินสวัสดิการเกี่ยวกับการศึกษาของบุตรให้หมายถึงบุตรคนที่หนึ่งถึงคนสุดท้ายของผู้มีสิทธิได้รับเงินสวัสดิการเกี่ยวกับการศึกษาของบุตรตามวรรคหนึ่งการนับลำดับบุตรคนที่หนึ่งถึงคนสุดท้ายในกรณีที่ไม่อาจทราบลำดับการเกิดก่อนหลังของบุตรแฝดได้โดยแน่ชัดให้นับลำดับบุตรแฝดตามหลักเกณฑ์ที่กรุงเทพมหานครถือปฏิบัติโดยอนุโลมข้อ ๑๐การจ่ายเงินสวัสดิการเกี่ยวกับการศึกษาของบุตรให้เป็นไปตามหลักเกณฑ์ประเภทและอัตราดังนี้(๑)บุตรที่ศึกษาในสถานศึกษาของทางราชการในหลักสูตรระดับไม่สูงกว่าอนุปริญญาหรือเทียบเท่าและหลักสูตรนั้นแยกต่างหากจากหลักสูตรปริญญาตรี ให้ได้รับเงินบำรุงการศึกษาเต็มจำนวนที่ได้จ่ายไปจริงแต่ทั้งนี้ต้องไม่เกินประเภทและอัตราที่กรุงเทพมหานครถือปฏิบัติโดยอนุโลม(๒) บุตรที่ศึกษาในสถานศึกษาของเอกชนในหลักสูตรระดับไม่สูงกว่ามัธยมศึกษาตอนปลายหรือเทียบเท่าให้ได้รับเงินค่าเล่าเรียนเต็มจำนวนที่ได้จ่ายไปจริงแต่ทั้งนี้ต้องไม่เกินประเภทและอัตราที่กรุงเทพมหานครถือปฏิบัติโดยอนุโลม(๓)บุตรที่ศึกษาในสถานศึกษาของเอกชนในหลักสูตรระดับสูงกว่ามัธยมศึกษาตอนปลายหรือเทียบเท่าแต่ไม่สูงกว่าระดับอนุปริญญาหรือเทียบเท่าและหลักสูตรนั้นแยกต่างหากจากหลักสูตรปริญญาตรีให้ได้รับเงินค่าเล่าเรียนตามประเภทและอัตราที่กรุงเทพมหานครถือปฏิบัติโดยอนุโลมแต่ทั้งนี้ต้องไม่เกินครึ่งหนึ่งของจำนวนที่ได้จ่ายไปจริงข้อ ๑๑การใช้สิทธิขอรับเงินสวัสดิการเกี่ยวกับการศึกษาของบุตรในกรณีทีคู่สมรสเป็นผู้ปฏิบัติงานในรัฐวิสาหกิจหน่วยงานของทางราชการ ราชการส่วนท้องถิ่น หรือกรุงเทพมหานครให้คู่สมรสฝ่ายสามีเป็นผู้ใช้สิทธิขอรับเงินสวัสดิการเกี่ยวกับการศึกษาของบุตรแต่เพียงฝ่ายเดียวคือถ้าคู่สมรสฝ่ายสามีเป็นพนักงานให้ใช้สิทธิขอรับเงินสวัสดิการเกี่ยวกับการศึกษาของบุตรตามระเบียบนี้ ถ้าคู่สมรสเป็นผู้ปฏิบัติงานในรัฐวิสาหกิจหน่วยงานของทางราชการราชการส่วนท้องถิ่นหรือกรุงเทพมหานครและมีสิทธิได้รับการช่วยเหลือจากรัฐวิสาหกิจหรือหน่วยงานนั้นให้ใช้สิทธิขอรับการช่วยเหลือจากทางรัฐวิสาหกิจหรือหน่วยงานดังกล่าวเว้นแต่สิทธิที่ได้รับจากทางรัฐวิสาหกิจหรือหน่วยงานนั้นต่ำกว่าสิทธิที่จะพึงได้รับตามระเบียบนี้ให้คู่สมรสฝ่ายภรรยาที่เป็นพนักงานใช้สิทธิขอรับเงินสวัสดิการเกี่ยวกับการศึกษาของบุตรตามระเบียบนี้ได้เพิ่มเท่าจำนวนที่ยังขาดอยู่ในกรณีหย่าหรือแยกกันอยู่โดยมิได้หย่ากันตามกฎหมายและบุตรอยู่ในความปกครองหรืออุปการะเลี้ยงดูของมารดาซึ่งเป็นพนักงาน ให้มารดาเป็นผู้ใช้สิทธิขอรับเงินสวัสดิการเกี่ยวกับการศึกษาของบุตรที่อยู่ในอำนาจปกครองหรืออยู่ในความอุปการะเลี้ยงดูของตนนั้นได้ข้อ ๑๒ให้ผู้บังคับบัญชาต่อไปนี้เป็นผู้มีอำนาจรับรองการใช้สิทธิ(๑)ให้หัวหน้าหน่วยงานเป็นผู้มีอำนาจรับรองการใช้สิทธิของพนักงานในสังกัด(๒)ให้ผู้อำนวยการการพาณิชย์ของกรุงเทพมหานครมีอำนาจรับรองการใช้สิทธิของตนเองและของผู้ใต้บังคับบัญชาตั้งแต่หัวหน้าหน่วยงานขึ้นไปข้อ ๑๓ให้ผู้อำนวยการการพาณิชย์ของกรุงเทพมหานครหรือผู้ได้รับมอบอำนาจเป็นผู้มีอำนาจอนุมัติการจ่ายเงินในสวัสดิการเกี่ยวกับการศึกษาของบุตรตามระเบียบนี้ข้อ ๑๔การเบิกเงินสวัสดิการเกี่ยวกับการศึกษาของบุตรตามระเบียบนี้ให้หน่วยงานเป็นผู้วางฎีกาเบิกเงินกับหน่วยงานการคลังส่วนกลางของการพาณิชย์ของกรุงเทพมหานครของตนจากเงินงบกลางของการพาณิชย์ของกรุงเทพมหานครแต่ละแห่งข้อ ๑๕เมื่อการพาณิชย์ของกรุงเทพมหานครได้จ่ายเงินให้แก่ผู้ใช้สิทธิแล้วให้เขียนข้อความหรือประทับตรามีข้อความว่า จ่ายเงินแล้วในหลักฐานการรับเงินทุกฉบับข้อ ๑๖ในกรณีที่พนักงานใช้สิทธิเบิกเงินสวัสดิการเกี่ยวกับการศึกษาของบุตรตามระเบียบนี้โดยทุจริตหรือกรอกข้อความในคำขอเบิกเงินตามที่กล่าวข้างต้นนี้เป็นเท็จนอกจากจะต้องรับโทษทางวินัยแล้วให้เป็นอันหมดสิทธิที่จะได้รับเงินสวัสดิการเกี่ยวกับการศึกษาของบุตรดังกล่าวข้างต้นตลอดไปอีกด้วยข้อ ๑๗พนักงานผู้ใดมีสิทธิได้รับเงินสวัสดิการเกี่ยวกับการศึกษาของบุตรเกินสามคนอยู่แล้วก่อนวันที่ระเบียบนี้ใช้บังคับก็ให้มีสิทธิได้รับเงินสวัสดิการสำหรับบุตรเหล่านั้นต่อไปจนกว่าจะหมดสิทธิตามระเบียบนี้ข้อ ๑๘ในกรณีที่มีการปรับปรุงแก้ไขหลักเกณฑ์และอัตราการจ่ายเงินสวัสดิการตามพระราชกฤษฎีกาว่าด้วยเงินสวัสดิการเกี่ยวกับการศึกษาของบุตรภายหลังวันที่ระเบียบนี้ใช้บังคับให้นำหลักเกณฑ์และอัตราการจ่ายเงินดังกล่าวมาใช้บังคับกับการจ่ายเงินตามระเบียบนี้หมวด๓บทเฉพาะกาล ข้อ ๑๙การเบิกจ่ายเงินสวัสดิการเกี่ยวกับการศึกษาของบุตรที่อยู่ในระหว่างดำเนินการและยังไม่แล้วเสร็จในวันที่ระเบียบนี้ใช้บังคับให้ดำเนินการตามระเบียบเดิมต่อไปจนกว่าจะดำเนินการแล้วเสร็จประกาศณ วันที่ ๒๗ ธันวาคม พ.ศ. ๒๕๓๘ร้อยเอกกฤษฎา อรุณวงษ์ ณ อยุธยาผู้ว่าราชการกรุงเทพมหานครระเบียบกรุงเทพมหานครว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานคร(ฉบับที่ ๒) พ.ศ. ๒๕๔๘[๔]วชิระ/จัดทำ๑๙มีนาคม ๒๕๕๐[๑] ราชกิจจานุเบกษาเล่ม๑๑๓/ตอนที่ ๑๑ ง/หน้า ๗๗/๖ กุมภาพันธ์ ๒๕๓๙[๒] ข้อ๕ บทนิยามคำว่า การพาณิชย์ของกรุงเทพมหานครยกเลิกโดย ระเบียบกรุงเทพมหานคร ว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานคร(ฉบับที่ ๒) พ.ศ. ๒๕๔๘[๓] ข้อ๕ บทนิยามคำว่า หน่วยงานแก้ไขเพิ่มเติมโดย ระเบียบกรุงเทพมหานครว่าด้วยการเบิกจ่ายเงินสวัสดิการเกี่ยวกับการศึกษาของบุตรของพนักงานและลูกจ้างของการพาณิชย์ของกรุงเทพมหานคร(ฉบับที่ ๒) พ.ศ. ๒๕๔๘[๔] ราชกิจจานุเบกษาเล่ม ๑๒๒/ตอนพิเศษ ๑๑๓ ง/หน้า ๑๒/๑๐ ตุลาคม ๒๕๔๘